3. Pilotprojekt om brug af elbiler i den kommunale flåde (Åben)
Tidl. politisk behandling
Forventet sagsgang
SS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til igangsættelse af et toårigt projekt om brug af 
elbiler i hjemmeplejen.
I juni 2019 vedtog Byrådet, at der skulle igangsættes en grøn omstilling af den kommunale bilflåde. 
Markedet for elbiler var på det tidspunkt karakteriseret ved stor usikkerhed relateret til bl.a. afgifter, 
leasingpriser, bilernes tekniske egenskaber samt afledte driftsudgifter.  Derfor blev Teknik- og Miljøudvalget 
i januar 2020 orienteret om, at der indledningsvist ville blive udarbejdet økonomiske beregninger for en 
sådan omstilling samt en plan for gradvis implementering over de kommende år. 
Der er fortsat store usikkerhedsfaktorer på de ovenfor nævnte parametre. Dette skyldes bl.a., at det endnu 
ikke er afgjort, hvorvidt mindre elbiler fortsat skal være fritaget for afgifter fra og med januar 2021. Samtidig 
er der meget få erfaringer med brugen af elbiler i andre kommuner, som kan give et retvisende billede af, 
hvilke effekter og evt. utilsigtede konsekvenser en overgang til flere elbiler kan have.
Det er således fortsat ikke muligt at lave en retvisende økonomisk beregning og plan for implementering af 
flere elbiler, som Byrådet blev stillet i udsigt.
For at påbegynde den grønne omstilling under hensyntagen til den aktuelle usikkerhed på markedet lægges 
der op til at iværksætte et toårigt projekt, som løber fra 1. januar 2021 til 1. januar 2023. I projektet foreslås 
indkøbt og implementeret et begrænset antal elbiler med det formål at oparbejde et lokalt erfaringsgrundlag. 
Der vil være særligt fokus på at afdække konsekvenser i forhold til:
1.
[adresse]
2.
Den daglige opgaveløsning
3.
Økonomi – drift og anlæg
4.
Daglig drift og vedligeholdelse
5.
CO2-reduktion.
Projektet vil blive evalueret på baggrund af ovenstående parametre efter hhv. et og to år. Hermed vil det 
danne grundlag for beslutninger om en yderligere fremtidig omlægning af bilflåden til flere elbiler.
Konkret vil der blive udskiftet fire benzinbiler til fordel for elbiler. De fire elbiler vil fra marts 2021 blive taget 
i brug i hjemmeplejen i Hinnerup. Samtidig opsættes to dobbeltladestandere. I dag består hjemmeplejens 
bilflåde af 68 biler, hvoraf 31 er hybridbiler. Der er i dag ingen elbiler i hjemmeplejen.
VURDERING
Social og Sundhed og Teknik og Miljø vurderer, at projektet vil bidrage til, at Byrådets ambition om en grøn 
omstilling af kommunens biler påbegyndes samtidig med, at der tages højde for den aktuelle usikkerhed 
på området.
Teknik- og Miljøudvalget
03-12-2020 08:00
Sagsnr. MOD-2020-00127
DokID: 
Sagsbehandler: Josephine Jacobsen 
([adresse]) (marir)
«Case_Udvalg»
«Case_CCMEventDate»
Sagsnr. EMN-2020-32756
DokID: 
Sagsbehandler 
Benjamin Jeppesen 
Øjvind Henriksen 
Keller 
Birgitte Eriksen 
([adresse] 
Kommune) (jrkl)
Det er samtidig vurderingen, at projektet vil bibringe et relevant erfaringsgrundlag for en evt. videre grøn 
omstilling. Erfaringerne fra afprøvningen af de fire elbiler præsenteres i Teknik- og Miljøudvalget og Social- 
og Sundhedsudvalget i foråret 2022 og igen efter projektets afslutning i foråret 2023.
I sig selv vil omstillingen af fire benzinbiler til elbiler medføre en reduktion på ca. 7.200 kg CO2 om året i 
forhold til niveauet for udledning i 2020. Reduktionen svarer til den mængde CO2, der udledes når en 
gennemsnitlig benzinbil kører ca. 34.000 km.
ØKONOMI
Det vurderes, at udgifterne til installation, serviceabonnement og indkøb af to dobbeltladestandere samlet 
vil udgøre ca. 142.000 kr. 
Merudgifter til drift af fire elbiler i 2021-23 vil forventeligt være på mellem 41.000 kr. og 165.000 kr. Det 
store interval afspejler de mange usikkerheder på markedet for elbiler. Usikkerhederne knytter sig bl.a. til 
afgiftsniveau, udgifter til drift og vedligehold, samt den pris, leasingselskaberne er villige til at købe bilerne 
tilbage for efter aftalens udløb, og som indgår i leasingydelsen.
Det finanslovsforslag, der i øjeblikket forhandles på [adresse], lægger op til en fjernelse af 
bundfradraget på registreringsafgiften for elbiler under 400.000 kr. Hvis dette forslag vedtages vil 
registreringsafgiften gå fra 0 til 65 procent efter nytår på de mindre el-biler. Det er således usikkert hvad 
købsprisen og udgiften til leasingydelsen til elbiler vil blive i februar 2021.
Udgifterne til udskiftningen af benzinbilerne til elbiler inklusive opstilling af ladestandere finansieres af de 
afsatte midler til miljøvenlig transport og CO2-reduktion. Puljens samlede størrelse i projektperioden er på 
750.000 kr. om året.
INDDRAGELSE
Arbejdet med at omstille den kommunale flåde til elbiler er iværksat på baggrund af indstilling fra §17, stk. 
4-udvalget om kollektiv trafik og miljørigtig transport. 
INDSTILLING
Direktøren for Social og Sundhed og direktøren for Teknik og Miljø indstiller til Byrådet:
1.
At projektet vedrørende brug af elbiler i den kommunale flåde igangsættes, og at erfaringerne med 
ordningen præsenteres i foråret 2022 og igen i foråret 2023.
2.
At udgifter til projektet på mellem 183.000 kr. og 307.000 kr. finansieres af puljen til miljøvenlig transport 
og CO2-reduktion.
BESLUTNING
Fraværende: Ingen.
Teknik- og Miljøudvalget indstiller, at sagen udskydes, indtil der er skabt klarhed over den kommende 
afgiftsstruktur.
